CELEX: 62008TN0114
Language: et
Date: 2008-03-06 00:00:00
Title: Kohtuasi T-114/08 P: Luigi Marcuccio 6. märtsil 2008 esitatud apellatsioonkaebus Avaliku Teenistuse Kohtu 14. detsembri 2007 . aasta määruse peale kohtuasjas F-21/07: Marcuccio versus komisjon

26.4.2008   
            
            
               ET
            
            
               Euroopa Liidu Teataja
            
            
               C 107/41
            
         Luigi Marcuccio 6. märtsil 2008 esitatud apellatsioonkaebus Avaliku Teenistuse Kohtu 14. detsembri 2007. aasta määruse peale kohtuasjas F-21/07: Marcuccio versus komisjon
   (Kohtuasi T-114/08 P)
   (2008/C 107/69)
   Kohtumenetluse keel: itaalia
   Pooled
   
      Apellant: Luigi Marcuccio (Tricase, Itaalia) (esindaja: advokaat G. Cipressa)
   
      Teine menetluspool: Euroopa Ühenduste Komisjon
   Apellandi nõuded
   Igal juhul:
   
               —
            
            
               tühistada edasikaevatud kohtumäärus täies ulatuses ja tingimusteta;
            
         
               —
            
            
               tunnistada, et apellant esitas esimeses kohtuastmes hagi intra dies;
            
         
               —
            
            
               tunnistada esimeses kohtuastmes esitatud hagi täielikult vastuvõetavaks.
            
         Esimese võimalusena:
   
               —
            
            
               rahuldada esimeses kohtuastmes esitatud hagis toodud nõuded täies ulatuses ja tingimusteta;
            
         
               —
            
            
               mõista kostjalt välja kõik apellandi kohtukulud ja menetlusega seoses kantud muud kulud nii esimeses kohtuastmes kui ka käesolevas apellatsiooniastmes.
            
         Teise võimalusena:
   
               —
            
            
               saata kohtuasi tagasi Avaliku Teenistuse Kohtule uue otsuse langetamiseks teises kohtukoosseisus.
            
         Väited ja peamised argumendid
   Apellant esitab järgmised apellatsioonkaebuse väited:
   
               1)
            
            
               puuduvad täielikult põhjendused seoses kahju mõiste ja EÜ artikli 288 (endine artikkel 215) teises lõigus viidatud kahju põhjustanud sündmuse asetleidmise mõiste segiajamisega;
            
         
               2)
            
            
               rikutud on EÜ artiklit 288, Euroopa Kohtu põhikirja artikli 46 lõiget 1, Euroopa ühenduste ametnike personalieeskirjade (edaspidi „personalieeskirjad”) artiklit 90, õiguskindluse põhimõtet, õigust kohtulikule kaitsele ning õigust õiglasele kohtupidamisele;
            
         
               3)
            
            
               EÜ artikli 288 alusel hagi esitamise mõistliku tähtaja määramiseks on alguskuupäeva ehk dies a quo mõistet vääralt ja alusetult tõlgendatud ja kohaldatud;
            
         
               4)
            
            
               EÜ artikli 288 alusel hagi esitamise alguskuupäeva analüüsi osas puuduvad täielikult põhjendused, sealhulgas ei ole läbi viidud ühtegi uurimist, ning rikutud on personalieeskirjade artiklit 90 ja õiguse üldpõhimõtteid;
            
         
               5)
            
            
               puuduvad täielikult põhjendused selle kohta, miks apellant on esitanud EÜ artikli 288 alusel hagi väidetavalt tähtaega ületades;
            
         
               6)
            
            
               rikutud on EÜ artikleid 235 ja 288 seoses ühenduse kohtu pädevusega lahendada kahju hüvitamise hagisid ning asjaomast kohtupraktikat on kohaldatud alusetult, suvaliselt ja loogikavastaselt;
            
         
               7)
            
            
               rikutud on õiglase kohtupidamise norme, eriti Euroopa inimõiguste ja põhivabaduste kaitse konventsioonis sätestatud normidega seonduvalt.